29.9.2023
DA
Den Europæiske Unions Tidende
L 242/119
59.
anerkender Revisionsrettens bestræbelser, også i 2021, på at tilpasse sig ændrede arbejdsvilkår, fremme en digital omstilling af revision og en opgradering af teknologi og praksis i hele organisationen for fortsat at yde en effektiv offentlig revision i EU; er klar over, at yderligere fremskridt i denne retning kræver tilgængelige data, der stilles til rådighed i det nødvendige format af Kommissionen eller medlemsstaterne; opfordrer Kommissionen til at tilskynde medlemsstaterne til at arbejde hen imod mere interoperabilitet;
60.
forstår, at hele revisionscyklussen også i 2021 i betragtning af de begrænsninger, som covid-19-pandemien har medført, i vid udstrækning blev udført digitalt og omfattede forberedelse af revisioner, indsamling af dokumentation og kontradiktoriske procedurer, og at tjenesterejser til medlemsstaterne blev erstattet af videoopkald, der omfattede fjerntolkning, hvor det var nødvendigt;
61.
påskønner de vigtige milepæle, der har markeret Revisionsrettens digitale scene i 2021, såsom indførelsen af en robotstyret procesautomatisering, der er indført for at reducere repetitivt arbejde af lav værdi for revisionsholdene, automatisering af revisionen af forvaltningsorganerne som led i den regelmæssige revisionsproces og gennemførelsen af et helt nyt cloudbaseret oversættelsesstyringssystem;
62.
glæder sig over den afsluttede gennemførelse af cybersikkerhedsplanen for perioden 2018-2021 og vedtagelsen af en ny cybersikkerhedsplan for de næste tre år (2022-2024), som forudser en gradvis overgang til en nultillidsarkitektur i overensstemmelse med bestemmelserne i forslaget til Europa-Parlamentets og Rådets forordning om foranstaltninger til sikring af et højt fælles cybersikkerhedsniveau i EU's institutioner, organer, kontorer og agenturer; bemærker, at der ikke blev konstateret noget relevant vellykket cyberangreb på Revisionsretten i 2021, og værdsætter betydningen af Revisionsrettens samarbejde med IT-Beredskabsenheden for EU's Institutioner, Organer og Agenturer (CERT-EU); opfordrer Revisionsretten til at opretholde et højt opmærksomhedsniveau over for cybertrusler og informationssikkerhed, navnlig fordi antallet af alvorlige cyberangreb er steget betydeligt i de seneste år, hvilket gør alle EU-institutionerne til attraktive mål for potentielle angribere; opfordrer Revisionsretten til at foretage regelmæssige risikovurderinger af sin IT-infrastruktur;
63.
bemærker, at Revisionsretten i 2021 var medvært for det indledende arrangement for EU's europæiske måned for cybersikkerhed, og at Revisionsrettens ansvarlige for mangfoldighed og inklusion koordinerede et af de vigtigste møder i forbindelse med det indledende arrangement om kvinder inden for cybersikkerhed, hvor en forskelligartet gruppe af kvinder med forskellig baggrund udvekslede synspunkter om kvinders motivation til at gå ind på området cybersikkerhed og teknologi;
64.
bemærker, at der i 2021 blev vedtaget en forhøjelse af budgetposterne til investeringer i udstyr og tjenesteydelser, hovedsagelig i forbindelse med hybridarbejde og digitalisering, og at der også blev anvendt yderligere bevillinger til at styrke Revisionsrettens cyberforsvarskapacitet, investere i et nyt oversættelsesstyringssystem og et nyt interesse­ ntforvaltningssystem og gennemføre løsningen med EU's elektroniske signatur;
65.
glæder sig over beslutningen om at indføre gratis open source-software som nøglekomponenter i Revisionsretten, som f.eks.
Linux som operativsystem for flere IT-infrastrukturservere, open source-softwareprogrammet Belenios for et system med hemmelige afstemninger og open source-softwareprogrammet Nagios, der anvendes af Revisionsrettens team for IT-drift; bemærker, at Revisionsretten anvender open source-softwaren NextCloud til udveksling af dokumentation med reviderede enheder inden for rammerne af ECAFiles-systemet, der fungerer under de højeste standarder for sikkerhed og beskyttelse af personoplysninger;
66.
glæder sig over gennemførelsen af databehandlingsaftaler, når data behandles af tredjeparter, og Revisionsretten som dataansvarlig skal sikre overholdelse af artikel 29 i Europa-Parlamentets og Rådets forordning (EU) 2018/1725 (3) og bevare fuld kontrol med behandlingsaktiviteterne; noterer sig, at Revisionsrettens databeskyttelsesrådgiver systematisk høres om spørgsmål vedrørende databehandling og tekniske og organisatoriske foranstaltninger;
(3) Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr.
45/2001 og afgørelse nr.
1247/2002/EF (EUT L 295 af 21.11.2018, s. 39).